Ifølge TV2 Nords oplysninger er bestyrelsen i Hjørring Boligselskab opløst. Det sker efter, at forretningsføreren for nylig sagde sin stilling op.

På et repræsentantskabsmøde i onsdags fik det de fem beboervalgte til at trække sig fra bestyrelsen i protest. Den kommunalt udpegede formand var forinden blevet fjernet af Hjørring Kommune - og det andet kommunalt udpegede bestyrelsesmedlem havde allerede trukket sig i sympati med forretningsføreren. Hjørring Kommune har udpeget to nye bestyrelsesmedlemmer og de står nu alene som forretningsudvalg i Hjørring Boligselskab indtil en ny bestyrelse skal vælges den 19. november.